བླ་མའི་ནོར་སྒྲུབ་པདྨ་རྒྱལ་པོ་ལས། མྱུར་མགྱོགས་རླུང་འཁོར་གདམས་པ་ཟབ་མོ་བཞུགས་སོ། དབང་སྡུད་མཁའ་འགྲོ་ནོར་ལྷའི་ཚོགས་ལ་འདུད། འདིར་དབང་སྡུད་པདྨ་རྒྱལ་པོ་བསྒྲུབ་འཁོར་ནང་ནས། ལས་བྱེད་རླུང་གི་འཁོར་ལོའི་གདམས་པ་ནི། འཁོར་ལོ་བྲི་བའི་བཅའ་གཞི་བསྟན་པ་དང་། ལག་ལེན་གྱི་གནད་དང་། མཐའ་རྒྱས་ཕན་ཡོན་དང་གསུམ་ལ། དང་པོ་བྲི་བའི་དུས་ནི་ཡར་ཚེས་ཀྱི་དུས་བཟང་པོ། གཟའ་སྐར་བཟང་ཞིང་དར་བ་ལ་བརྩམ་སྟེ། དང་པོ་བྲི་བའི་བཅའ་གཞི་ནི། ཤོག་བུ་གཙང་ཞིང་དཀར་འཇམ་ལེགས་པ་ལ། དྲི་བཟང་གི་ཆུས་བྱུགས་ལ། རྒྱ་སྐག་དམར་པོས་ཁ་དོག་བསྒྱུར་ཞིང་ཞུད་འཇམ་བྱས་པའོ། སྣག་ཚ་ཡང་རབ་གསེར་དངུལ་རིན་པོ་ཆེས་འབྲི། ཡང་ན་རྒྱ་སྣག་བཟང་པོ་དྲི་བཟང་གི་རིགས་དང་། དམ་རྫས་ཆོས་སྨན་སོགས་གང་མང་བསྲེས་པའི་སྣག་ཚས་འབྲི་བའོ། བྲི་ཚུལ་ནི། ཡབ་འཁོར་ཡུམ་འཁོར་བར་འཁོར་དང་གསུམ་ལས། དང་པོ་ཡབ་འཁོར་ལ་མུ་ཁྱུད་རིམ་པ་དྲུག་ཏུ་བསྐོར་བའི་ལྟེ་བར་ཧཱུྃ་གིས་མཚན་པ། དེའི་ཕྱི་རིམ་པད་འདབ་འབྲུ་ལྔ་བཀོད། དེ་ཡི་ཕྱི་རོལ་མུ་ཁྱུད་ལ། ཨོཾ་ཨཱཿཧཱུྃ་བཛྲ་མ་ཎི་ས་མཱ་ཡ་ཛ་ཛ ཨོཾ་ཌཱཀྐི་ནཱི་བི་ཤྭ་རཱུ་པ་ས་མཱ་ཡ་ཛ་ཛཿ བཛྲ་དྷརྨ་སམྦྷ་གྷ་ཚུརྦྷི་ཛ་ཛཿ ཡོ་གི་ནི་ཨུ་ཏ་རཱ་ག་ཧེ་ཤ་ཀ་མ་ལེ་མ་མ་ཨཱ་གཙྪ་སུ་ཎེ་ས་མ་པ་རི་མི་ཏ་ཀུ་མཱ་ར་ཎི་ཛ་ཛཿ ཛཿཧཱུྃ་བཾ་ཧོཿ སིདྡྷི་སཏྭཾ༔ འབྱུང་བ་རླུང་གི་ཁྱབ་བྱེད་ཀྱིས་མངའ་ཐང་ཐམས་ཅད་ཐུན་ཛཿ མ་ལ་རཀྵ་ཡེ་ཧཱུྃ་ཧྲཱིཿ ཿ སོགས་བྲིས་པའི་མཐར་འདོད་གསོལ་བསྒྱུར། དེ་ཡི་ཕྱི་རོལ་ཕྱི་ཡི་ཞགས་པའི་སྔགས་ནི་འདི་ལྟར་རོ༔ ཨོཾ་གུ་རུ་ཡོ་གི་བཛྲ་ནི་ཛ་ཛཿ ཨོཾ་མ་ཧཱ་ར་ཙ་ནི་ཛ་ཛཿ ཨོཾ་ཀུ་མཱ་ར་སིདྡྷི་ཛ་ཛཿ ཨོཾ་ལོཀྐ་པ་ཏི་ཀཽ་མ་རཱི་བྷ་ཧ་ཡ་པ་ཤཾ་ཀུ་རུ་ཨ་དྷེ་ཡེ་མ་མ་ཛ་ཛཿ ཨོཾ་ར་ཏྲི་ཏ་ཀ་མ་ལེ་ཛ་སཏྭཾ་ཕཻཾ་ཕཻཾ་མ་མ་སིདྡྷི་ཛ་ཛཿ པ་ཤཾ་ཐུན་ཐུན༔ འཛམ་གླིང་སྲིད་པའི་སྣང་བ་དབང་དུ་བསྡུས་ཐུན་ཛ་ཛཿ དེ་ཡི་ཕྱི་རོལ་དབྱངས་གསལ་སོགས་དང་སྤེལ་ཚིག་བྲིས། དེ་ཡི་ཕྱི་རོལ་རྟེན་འབྲེལ་སྙིང་པོ་སོགས་དང་། བརྟན་བཞུགས་ཀྱི་སྔགས་སོགས་དང་། རབ་གནས་སྔགས་རྣམས་བྲིས། དེའི་ཕྱི་རོལ་ཐབས་རྡོ་རྗེའམ་ཡང་ན་ནོར་བུས་བརྒྱད་ཀྱིས་མཚན་པའི་ཞགས་པ་སོགས་ཀྱིས་བསྐོར། ཡིག་མགོ་ཐམས་ཅད་ཕྱིར་བསྟན་ལ་ཆད་ལྷག་མེད་པར་བྲིས་པའོ། ྀཨཚ༔ ཡུམ་འཁོར་ཡང་སྔ་མ་ལྟར་མུ་ཁྱུད་རིམ་པ་དྲུག་བསྐོར་བའི་ལྟེ་བར། ཡིག་མགོ་ནང་དུ་བསྟན་ལ་སྲོག་ཡིག་བཀོད། དེ་ཡི་ཕྱི་རོལ་པད་འདབ་ལ། ཧ་རི་ནི་སའམ་ཡང་ན་ཡུམ་སྔགས་སྙིང་པོ་བཀོད། དེ་ཡི་ཕྱི་རོལ། ཨོཾ་བཛྲ་མ་ཧཱ་གུ་རུ་པདྨ་རཱ་ཛ་མ་ཎི་དྷ་ར་ཌཱཀྐི་ཧ་རི་ནི་ས་མ་ཏྲི་མ་མ་ཡོ་གི་ནི་ཤྭ་རི་ཀུ་མཱ་ར་ཛ་ཛཿ ཨོཾ་ཡོ་གི་ནི་ཨཱ་རུ་ས་བྷ་དྲ་ཀུ་མཱ་རཱ་ཛ་ཛཿ ནཱ་ག་མ་ཎི་ཕ་ལ་ཀཽ་མ་རཱི་མ་མ་ཛ་ཛཿ བཛྲ་པྲ་བྷ་ཏི་ཨ་དྷིཥྛ་ཏེ་ཙིཏྟ་རཱུ་པ་རཏྣ་སཱ་ཏི་བྷ་དྲ་ས་མཱ་ཡ་ཛ་ཛཿ ར་ཙ་པུ་རུ་ཁ་སུ་ཁཾ་ཙརྻ་མ་ཧཱ་པྲ་ནི་དྷ་ན་ཕཻཾ་ཕཻཾ་ཛ་ཛཿ ག་ག་ན་བྷཱུ་མི་པ་ཏི་ཌཱཀྐི་ནཱི་ཏཱ་རེ་པུཎྱེ་མ་ཧཱ་དྷེ་ཝི་ཚུརྡྷི་ལོཀྐ་ཀ་ལི་རཱ་ག་ཧེ་ཤ་མ་ན་ཙིཏྟ་པ་རི་ཝཱ་ར་མ་མ་ཐུན་ཐུན་ཛ་ཨུ་ཏ་ཨཱ་གཙྪ་བ་ཧ་ཡ་ཛ་ཛཿ མ་མ་པ་ཤཾ་ཐུན་ཛ་སིདྡྷི་ཏིཥྛ་སཏྭཾ་ས་མ་ཡ་རཀྵ་ཧཱུྃ་བྷྱོ་ཛཿ འཛམ་གླིང་ཡངས་པའི་ཆོས་སྲིད་སིདྡྷི་ཛཿབྲིས། མཐར་འདོད་གསོལ་བྱ། དེ་ཡི་ཕྱི་རིམ། ཨོཾ་བཛྲ་མ་ཎི་མ་ཧཱ་པུཎྱེ་ཀ་མ་ལ་ཌཱཀྐི་ནཱི་ག་ར་ཧེ་ཤ་ཚུརྡྷི་ཨོཾ་ཨངྐུ་ཤ་ཛ་ཛཿ བཛྲ་ཡོ་གི་ནི་མུ་ཏྲ་ནི་རུ་པ་ཎི་སུ་ཁཾ་པྲ་མོ་ཏི་རི་པྲ་ཛྙཱ་སཱུརྻ་དྷེ་བི་ཛ་ཛཿ ཨི་ཏྲ་རཏྣ་ས་མ་ཡ་སིདྡྷི་ཎི་མ་ནི་མ་མ་སིདྡྷི་ཛ་ཛཿསོགས་བྲིས་པའི་མཇུག་ཏུ་འདོད་གསོལ་བསྒྱུར། དེ་ཡི་ཕྱི་རོལ་དབྱངས་གསལ་སོགས་དང་སྤེལ་ཚིག་བྲིས། དེ་ཡི་ཕྱི་རིམ་རྟེན་འབྲེལ་སྙིང་པོ་དང་རབ་གནས་པའི་སྔགས༔ ཨོཾ་གུ་རུ་པདྨ་རཱ་ཛ་རཏྣ་ཨ་དྷིཥྛ་མ་མ་ཀུནྡ་ཤ་ར་ཎ་སརྦ་ཏིཥྛ་བཛྲ་ཡེ་སྭཱ་ཧཱ༔ ཞེས་སོགས་བྲིས། དེ་ཡི་ཕྱི་རོལ་ཤེས་རབ་པདྨས་མཚན་པའམ། ཡང་ན་པདྨའི་ལྕགས་ཀྱུ་བཅུ་དྲུག་བཀོད། ས་མ་ཡ༔ གསུམ་པ་བར་འཁོར་དབང་སྡུད་དམར་པོའི་ཙཀྲ་ནི། མུ་ཁྱུད་རིམ་པ་དྲུག་བསྐོར་བའི་ལྟེ་བར། ཐབས་ཀྱི་རྡོ་རྗེ་སྲོག་གི་ཡི་གེས་མཚན་པ་བཀོད། དེ་ཡི་ཕྱི་རོལ་པདྨ་རྒྱལ་པོའི་རྩ་སྔགས་ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་ས་མཱ་ཡ་ཛ་ཛཿ ཞེས་པས་བསྐོར། དེ་ཡི་ཕྱི་རོལ་ལས་སྦྱོར་གྱི་བསྒྲུབ་པའི་སྔགས་ཕྲེང་། ཨོཾ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་ནཱ་ག་ནི༔ ཕ་ལ་ཎི་ས་མཱ་ཡ་ཛ་ཛཿ ཛཿཧཱུྃ་བཾ་ཧོ༔ ཎི་བཾ་ཛ་སིདྡྷི་ས་མ་མ་ཎི་པ་ཤཾ་ཧྲིཾ་ཛ་ཐུན་ཐུན་སིདྡྷི་ཛཿཡིས་བསྐོར་བའི་མཐར་འདོད་གསོལ་སྦྱར། དེ་ཡི་ཕྱི་རོལ་དབང་ཕྱུག་ནག་པོའི་སྒྲུབ་སྔགས། ཨོཾ་བྷེ་ཡུ་ཥེ་ཛཿ ཏ་ར་ཛཿ ལ་གྷཾ་ཛཿ གུ་ལཾ་གུ་ལཾ་ཛཿ མ་མ་དུང་དུང་ཐུན་ཐུནཿ པྲ་མོ་ཐུན་པྲ་མོ་ཐུན༔ མི་སེམས་དཀྲུགས་སེམས་རྩ་མྱོག༔ ཀ་ཛ་དུང་དུང་ལྷ་འདྲེ་མི་གསུམ་གྱི་ལོངས་སྤྱོད་སྣང་བ་དབང་དུ་སྡུད་སྡུད་ཐུན་ཐུན་ཨུ་ཙ་ཏ་ཡ་ཛཿཛཿསོགས་ཀྱིས་བསྐོར་བའི་མཐར། འགྲོ་བ་ཕོ་མོ་སོགས་དབང་དུ་བསྡུ་ན་གང་འདོད་ཀྱི་མིང་རུས་དང་ཐུན་ཛཿསོགས་དང་། གཞན་ཡང་ཁམས་གསུམ་སྲིད་བཅུད་ཐམས་ཅད་ཀྱི་ཟས་ནོར་ལོངས་སྤྱོད་མངའ་ཐང་སྙན་གྲགས་འདོད་རྒུ་དང་དཔལ་འབྱོར་སོགས་དང་། གང་འདོད་པའི་དོན་ཐམས་ཅད་སྤེལ་ཚིག་རྒྱས་པར་བྲིས། དེ་ཡི་ཕྱི་རོལ་དབྱངས་གསལ་སོགས་དང་སྤེལ་ཚིག་བྲིས། དེ་ཡི་ཕྱི་རིམ་རྟེན་འབྲེལ་སྙིང་པོ་དང་རབ་དུ་གནས་པའི་སྔགས་སོགས་གོང་ལྟར་བྲིས། དེ་ཡི་ཕྱི་རོལ་པདྨའི་ལྕགས་ཀྱུ་བརྒྱད་དམ་བཅུ་དྲུག་གིས་བསྐོར་བ་བྲིས་ལ། འདེབས་གྲངས་གང་བྱེད་རིག་པའི་མདའ་དང་བསྟུན་ལ། དེ་ཡང་ཁ་ཡར་ལྟ་མར་ལྟའི་ཁྱད་པར་གྱིས། ཡིག་མགོ་རྣམས་མ་ནོར་པར་བཀོད་ལ། གཞུང་གི་རྫས་སྨན་རྣམས་བྱུག །ཡི་གེ་ཡང་ཚེག་མེད་དབུ་ཅན་བྲི་ཞིང་། བྲིས་གསུབ་དང་ཆད་ལྷག་ནོར་འཁྲུལ་སོགས་སྤང་བར་བྱའོ། ས་མ་ཡ༔ དེ་ནས་ལག་ལེན་གྱི་གནད་ནི། བཀྲ་ཤིས་དུས་ཚོད་དགེ་བའི་ཉིན་པར། གཞི་དཀར་གྱི་སྟེང་དུ་ནས་དཀར་གྱི་གཡུང་དྲུང་ཚོམ་བུ་བཀོད་ལ། དེ་སྟེང་ཙཀྲ་རྣམས་བཀྲམ། ཐོག་མར་བགེགས་བསྐྲད་མཚམས་གཅོད་སྲུང་འཁོར་དྲག་པོ་བསྒོམས་ལ། ཙཀྲ་རྣམས་ལ་གུ་གུལ་གྱི་དུད་པས་བདུག །དེ་ནས་སྒྲུབ་གཞུང་གི་ལས་བྱང་བཏང་ལ། བསྙེན་སྔགས་ཀྱིས་རབ་ཏུ་གནས་པར་བྱས་ལ། དབྱངས་གསལ་རྟེན་འབྲེལ་སྙིང་པོ་སོགས་གང་མང་གིས་རབ་གནས་བྱ། སྒྲུབ་པ་གྲོལ་བའི་གཟའ་སྐར་རྟེན་འབྲེལ་བཟང་པོ་ལ་འཁོར་ལོ་བཙུགས་ཏེ། སྒྲུབ་གཞུང་གི་ཚོགས་འཁོར་དང་དངོས་གྲུབ་ལེན་ཆོག་བཀྲ་ཤིས་སྨོན་ལམ་གྱིས་མཐའ་རྒྱས་པར་བྱས་པའི་མཐར། ཐོག་མར་འཁོར་ལོ་དར་དང་ཟ་འོག་དམར་པོས་བཏུམས་ལ། དྲི་བཟང་པོས་ཀྱང་བདུག་རླུང་ཁང་ཡང་ལྷ་ཁང་གི་གཟུགས་ལྟ་བུ། རྩེ་མོ་ཏོག་དང་ལྡན་པར་བྱས་ལ་ནང་དུ་བཀྲ་ཤིས་རྟགས་བརྒྱད་སོགས་བཀོད། འཁོར་ལོའི་སྲོག་ཤིང་ཙནྡན་དམར་པོ་ལ་བྱས། སྒྲོ་ཤིང་གླང་མ་དམར་པོ་ལ་བྱས་ཏེ། སྒྲོ་འདབ་ཡི་གེ་སོགས་ནི་སྤྱི་མཐུན་དུ་བྱའོ། དེ་ནས་བཙུགས་པའི་དུས་ནི། ཡར་ཚེས་བཟང་པོའམ་བཅུ་སྟེ། ཐོག་མར་གཞི་བདག་ལ་བསང་མཆོད་འབུལ། བདེན་པ་བརྡར་ཕྲིན་ལས་བཅོལ། ཆོས་སྐྱོང་སྲུང་མ་ལ་ཕྲིན་ལས་བཅོལ་ཞིང་གཏོར་མ་འབུལ། གཏང་རག་ཚོགས་འཁོར་རྟེན་འབྲེལ་བཟང་པོ་སོགས་བྱ་སྟེ། རླུང་ཁང་ཡང་སྒྲུབ་ཁང་གི་ནུབ་ཕྱོགས་སུ་འཛུགས་པར་བྱའོ། ས་མ་ཡ༔ དེ་ལྟར་རླུང་གི་ཙཀྲ་འཛུགས་པའི་ཕན་ཡོན་ནི། དུས་གསུམ་རྒྱལ་བ་རྣམས་ཀྱིས་བྱིན་གྱིས་བརླབས་ཤིང་། ཡི་དམ་མཁའ་འགྲོས་དངོས་གྲུབ་སྟེར། ཆོས་སྐྱོང་སྲུང་མ་གཞི་བདག་རྣམས་ཀྱིས་འགལ་རྐྱེན་བར་ཆད་སེལ་ཞིང་། མཐུན་རྐྱེན་གྱི་ཕྲིན་ལས་གང་འདོད་ལྟར་སྒྲུབ་པར་བྱེད་དོ། གཞན་ཡང་ཁམས་གསུམ་དབང་དུ་འདུས་ཤིང་། ཟས་ནོར་ལོངས་སྤྱོད་འཕེལ། སྙན་གྲགས་མངའ་ཐང་འདུལ་བྱའི་ཕྲིན་ལས། བཀྲག་མདངས་གཟི་བརྗིད་རྣམས་རྒྱས་ཤིང་། འགྲོ་བ་ཕོ་མོ་མི་ནོར་ཐམས་ཅད་ཤ་རུལ་ལ་སྦྲང་བུ་འཚུབས་པ་ལྟ་བུར་འདུས་པར་འགྱུར་རོ། ྀཨཚ༔ ཞེས་པ་འདི་ཉིད་གུ་རུ་པདྨ་རྒྱལ་པོའི་སྒྲུབ་གཞུང་འཁོར་ལོའི་ལྷན་ཐབས་ལས་བྱེད་རླུང་གི་ཕོ་ཉ་བསྐུལ་བ་མྱུར་མགྱོགས་རླུང་གི་ཞགས་པ་འདི་ཉིད། སྔགས་འཆང་གནམ་ལྕགས་རྡོ་རྗེས་སྦྱར་བའོ། གསང་བ་གུ་རུས་སྦས་པ་རྒྱ་བཀྲོལ་བའོ། གུ་ཧྱ་ཁ་ཐཾ། ཞུས་དག་དང་སོགས་ཁུང་ནར་བཤངས་བྱས་ནས་གུ་ཧྱས་བྱི་དོར་ཞུས། སརྦ་མངྒ་ལཾ།། །།